GiliGold/VAD_KnessetCorpus huggingface dataset:
אורי אריאל: אני מבקש מיו"ר סיעת ש"ס, חבר הכנסת יעקב מרגי, לנמק את תמיכתם בהצעה הזאת.
אביגדור יצחקי: זה ביזיון,מה שאתה עושה עכשיו.
אביגדור יצחקי: זה לשים מכשול בפני עיוור.
אורי אריאל: אני מעולם לא שמתי מכשול בפני עיוור.
אביגדור יצחקי: תנמק אתה את התנגדותך, הוא ינמק את דעתו.
רוחמה אברהם-בלילא: חבר הכנסת אריאל, אני חושבת שמן הראוי היה שתתייחס לגופו של עניין ולא תעשה פה שאילתות לחברי כנסת.
רוחמה אברהם-בלילא: חברי הכנסת לא חייבים לענות לכל שאלה שנשאלת, גם אם היא פרובוקטיבית.
רוחמה אברהם-בלילא: אם אתה מתכוון להמשיך בשאלות כאלה, אני לא אתן לך את רשות הדיבור.
רוחמה אברהם-בלילא: אני חשבתי שברגע שתרצה להעיר משהו, כולנו נשכיל.
רוחמה אברהם-בלילא: אם אתה רוצה לעורר פרובוקציות, להבא, לא אתן לך.
רוחמה אברהם-בלילא: חבר הכנסת אורון בבקשה.
חיים אורון: גברתי היושבת ראש, אדוני יושב ראש הקואליציה.
חיים אורון: נושא עבודות שירות בתוך ויסקונסין היה נושא מאוד מאוד מרכזי וקשה.
חיים אורון: למי שלא יודע, עבודות שירות הן תחליף מקום עבודה והן בעצם אפשרות שיש למבצע התכנית להטיל על אדם לעבוד בעבודות שירות ללא שכר.
חיים אורון: המגבלה הקיימת כיום בחוק היא 4 חודשים.
חיים אורון: פה מוצע להוסיף 4 חודשים נוספים.
חיים אורון: אני לא רוצה להיכנס לעניין כולו, שאני כן מתמצא בו, אבל אני יודע ששר התמ"ת התחייב בוועדת הכספים, לפני שבועיים שלושה, שהוא מכין שורה של הצעות תיקונים לוויסקונסין בשלב הניסוי.
חיים אורון: צריך לומר שעדיין אנחנו נמצאים בשלב הניסוי.
חיים אורון: אני יודע שיש ועדה שבראשה עומד יוסי תמיר, שהגישה שורה של הצעות.
חיים אורון: מה פתאום מכניסים את זה לפה?
חיים אורון: אני לא רוצה כרגע להתייחס לגופו של עניין אם אני בעד או נגד.
חיים אורון: שיבוא שר התמ"ת, לאחת מהוועדות המתאימות, ויגיד למה צריך להביא עכשיו את ה-4 חודשים הללו, בחקיקה ראשית, בחוק ההסדרים, בנפרד מכל הדיון על ויסקונסין, כשכל הנושא הוא עדיין בניסוי?
חיים אורון: מה זה בדיוק הדבר הזה?
חיים אורון: אז בבקשה, תתכבדו ותגידו לשר, שיבוא לוועדה.
חיים אורון: אם יש צורך ונסכים לזה, נעשה את זה בחקיקה ראשית.
חיים אורון: אם זה דורש רק תקנות, אז יהיו תקנות.
גדעון סער: לפני חודשים ספורים, בכנסת הקיץ, כאשר סיעת ישראל ביתנו עדיין חבשה את ספסלי האופוזיציה, הם פעלו רבות, בעקבות חברת הכנסת סופה לנדבר, לשכנע אותי להסכים לעמדתם להקמת ועדת חקירה פרלמנטרים בנושא תכנית ויסקונסין.
שלי יחימוביץ': סליחה שאני מפריעה לך.
שלי יחימוביץ': בנוסף, חברת הכנסת סופה לנדבר הגישה הצעת חוק לביטולה של תכנית ויסקונסין.
שלי יחימוביץ': אני זוכרת את זה כי עשיתי לה ג'סטה ויצאתי מהמליאה כיוון שאני חברת קואליציה, כי היא התחננה בפני לצאת.
אביגדור יצחקי: ואם חברת הכנסת סופה לנדבר תבוא לכאן ותגיד שזה טוב?
שלי יחימוביץ': כן, אני רוצה שהיא תבוא לכאן ותגיד שזה טוב.
גדעון סער: לאחר שהיא נימקה את העמדה, שביסודה הצורך בטיפול בתכנית ויסקונסין - לא בלי קשיים היא הצליחה לשכנע אותי.
גדעון סער: אנחנו לא הצלחנו, רק בגין קולות מעטים, להעביר את דעתנו במליאת הכנסת.
גדעון סער: ברגע זה, כאשר באה הקואליציה ומציעה להאריך את אותה תקופה של עבודה ללא שכר בתכנית ויסקונסין בחקיקה ראשית, כפי שציין חבר הכנסת אורון, הדבר נראה לי סותר באופן מוחלט את אותה גישה, כפי שהייתה אז.
גדעון סער: אני שואל: ליברמן נייט?
גדעון סער: ליברמן דא?
גדעון סער: נראה לי שליברמן נדנדה.
אביגדור יצחקי: זה לא הוגן, הוא לא נמצא כאן.
גדעון סער: סליחה, אני דיברתי על מפלגה שהוא עומד בראשה, זה הוגן מאוד.
גדעון סער: ישראל ביתנו מזגזגת.
יצחק אהרונוביץ': מה ההשמצות האלה?
יצחק אהרונוביץ': אתה יודע מה אני מצביע?
יצחק אהרונוביץ': אתה מחליט עבורי?
גדעון סער: בוודאי שאם סיעת ישראל ביתנו תצביע – אני מודיע מראש, שאם הפעם, בניגוד להצבעה קודמת, סיעת ישראל ביתנו תצביע באופן עקבי עם עמדתם לפני כמה חודשים, אני בהחלט אחזור בי ואציין את עקביותה של סיעת ישראל ביתנו.
יעקב מרגי: זה לגיטימי קצת פופוליזם בהליכי חקיקה ובמהלכים פרלמנטאריים.
יעקב מרגי: רבותי, אני יכול לומר, ביושר ובידיעה ברורה, שההקלות שייכנסו לתוקף בתכנית ויסקונסין - - - אני אומר את זה מידיעה אישית.
יעקב מרגי: ראיתי צוותים שיושבים אצל השר ועובדים.
יעקב מרגי: לכן, לנסות לנתב את זה כביכול - - - אני זוכר את האמירות הפופוליסטיות והפוגעות.
יעקב מרגי: אני זוכר שהקפיטליזם החזירי דרס כל דוס ודרס כל חלקה טובה פה בקדנציה הקודמת ואמרו שאתם מעודדים את הפרזיטיות והצביעו עלינו: "אתם מעודדים את הפרזיטיות", בזה שרצינו להגן את החלשים.
יעקב מרגי: זה לא הסעיף שבגללו צריך לזעזע את אמות הסיפים של תכנית ויסקונסין.
חיים אורון: למה צריך להכניס את זה לפה?
חיים אורון: תסביר במשפט אחד.
רוחמה אברהם-בלילא: אתה לא יכול לחייב אותו.
רוחמה אברהם-בלילא: 5 דקות הפסקה.
רוחמה אברהם-בלילא: (הפסקה מ-21:50 עד 22:00)
רוחמה אברהם-בלילא: אנחנו נעצרנו בהצבעה על פיצול הצעת החוק הזה מחוק ההסדרים.
רוחמה אברהם-בלילא: אחרי זה נצביע על הוועדה.
רוחמה אברהם-בלילא: עמדת הממשלה להשאיר את החוק הזה בחוק ההסדרים.
אביגדור יצחקי: לאחר שחברי כנסת ישראל ביתנו, אני מקווה שהם צודקים, חושבים
אביגדור יצחקי: לאחר שחברי כנסת מישראל ביתנו זיהו שזאת הרעה עם חברי תכנית ויסקונסין, ומאחר שאני חושב שכל תכנית ויסקונסין היא כישלון לא קטן וצריך לעשות בה רוויזיה מאוד גדולה, אני נענה לבקשתם של חברי הכנסת מישראל ביתנו ומוריד את זה.
רוחמה אברהם-בלילא: יישר כוח.
חיים אורון: אני מקווה שאביגדור יצחקי מקשיב גם לא למי שלוחץ עליו מהקואליציה.
חיים אורון: אמרתי את אותם דברים בדיוק.
חיים אורון: קיבלת איום - התקפלת.
יצחק אהרונוביץ': זה לא איום.
יצחק אהרונוביץ': אמרנו שנחנו נצביע נגד.
יצחק אהרונוביץ': מה קרה?
גדעון סער: הגם שכאשר הצגתי את הנושא, אמר לי יושב ראש הקואליציה שאני לא מבין כלום.
גדעון סער: אני מברך אותו על שינוי עמדתו.
גדעון סער: אני מבקש לשבח את חברי הכנסת סטס מיסז'ניקוב, את חבר הכנסת אהרונוביץ, מסיעת ישראל ביתנו, אשר לאחר שנוכחו, אכן, שבנושא יש הרעה, גילו עקביות עם ההשקפה, כפי שהציגו אותה בעבר, בנושא תכנית ויסקונסין ואני רצה לשבח אותם על כך.
אורי אריאל: ואתה רוצה לחזור בך מדבריך הקודמים הבוטים.
גדעון סער: על אף שאני סבור שהשתמשתי אך ורק בביטויים פרלמנטריים, אני עומד על זה שזה ביטוי סופר פרלמנטרי, ואפילו מידתי וממעיט.
גדעון סער: יחד עם זאת, מאחר שבמבחן התוצאה, לעניין זה, הם גילו עקביות, אני חוזר בי מאחר שהצבעתם היא עקבית ולא מזגזגת.
סטס מיסז'ניקוב: אני רוצה להודות דווקא ליו"ר הקואליציה, שמופיע פה בשם הממשלה, ומפגין כאן היגיון - גם כשצריך מפגינים היגיון.
סטס מיסז'ניקוב: חיים, אתה לא צודק, כשאני לא הבנתי את הסיפה, אז באתי להתייעץ איתך.
סטס מיסז'ניקוב: הסברת לי.
חיים אורון: הסברת לי.
חיים אורון: זה לא קשור לאיומים.
חיים אורון: מתפרנסים עלינו, ואנחנו יושבים כמו אידיוטים.
סטס מיסז'ניקוב: כשמסבירים בהיגיון, ואף אחד לא איים פה על השני, אז גם נציגי הממשלה אומרים שזה בסדר ומצביעים יחד איתנו.
חיים אורון: עד עכשיו כל הסעיפים האחרים היו בסדר?
חיים אורון: זה הסעיף הראשון שלא היה בסדר?
סטס מיסז'ניקוב: לא אמרתי את זה.
חיים אורון: שלא יעשו סיבוב על הגב שלנו.
חיים אורון: תומכים בכל הטינופת הזאת.
רוחמה אברהם-בלילא: אני מבקשת להצביע על הסעיף הזה.
רוחמה אברהם-בלילא: מי בעד הפיצול של הסעיף הזה לפי 121?
רוחמה אברהם-בלילא: הצבעה בעד – רוב נגד - אין נמנעים – אין ההצעה לפצל את סעיף 75(1) מחוק ההסדרים נתקבלה.
רוחמה אברהם-בלילא: התקבל פה אחד.
רוחמה אברהם-בלילא: אני עוברת לסעיף 76 - ביטול חוק ערי ואזורי פיתוח התשמ"ח- 1988.
רוחמה אברהם-בלילא: מדובר בביטול של חוק שמטרתו הענקת הטבות ומענקים לרשויות מקומיות שונות.
רוחמה אברהם-בלילא: החוק לא נכנס לתוקף ממועד חקיקתו בשל דחיית תחילתו בחוקי ההסדרים השונים.
רוחמה אברהם-בלילא: הוא אמור להיכנס לתוקף ב-1.1.2007.
שלי יחימוביץ': אני חושבת שדווקא בימים האלה, כשאנחנו בסופה של שביתה, בשל אי תשלום שכר לעובדי הרשויות, וצפויה שביתה חדשה כיוון שהם עדיין לא קיבלו את הכסף ואחרי שראינו קריסה טוטלית של הרשויות בגלל המלחמה בצפון.
שלי יחימוביץ': כלומר, האצה של הקריסה - - -
יורם מרציאנו: רוב הרשויות קיבלו היום את השכר.
שלי יחימוביץ': אחרי שכבר הבנו שהקיצוץ האלים במענקי האיזון גרם לשיבוש מוחלט בתפקוד הרשויות וגרם עוול קשה לרשויות, ובוודאי לעובדיהן, אני חושבת שנוכח כל הלקחים שלנו והמסקנות שלנו ומצבן המדורדר של הרשויות - להקפיא את החוק הזה פעם נוספת יש בזה חוסר צדק וחוסר היגיון כלכלי.
שלי יחימוביץ': אני מבקשת ממך, אדוני יושב ראש הקואליציה, להפעיל את ההיגיון הכלכלי במקרה הזה.
אורי אריאל: חוק ערי ואזורי פיתוח נועד לתת הטבות לאזורים באמת בעייתיים.
אורי אריאל: הם נעשו יותר בעייתיים השנה, חבר הכנסת מרציאנו, בגלל המלחמה בצפון.
אורי אריאל: אני לא דואג יותר מכם, אני מציע שנדאג יחד.
אורי אריאל: בדרום, אתם מכירים את הבעיות לפחות כמוני.
אורי אריאל: לכן אני מציע לכם לאפשר להביא את זה לוועדה.
אורי אריאל: יכול להיות שזה יהיה כהוראת שעה ויכול להיות שצריך לשנות קצת את האזורים במפה, כדי שזה לא יכלול הוצאה גדולה מדיי.
אורי אריאל: אני מציע לכם להעביר את זה לוועדה.
אורי אריאל: אתם יכולים להעביר את זה לוועדה.
אורי אריאל: אתם שולטים ומווסתים כדי שזה יהיה באמת למקומות הנחוצים.
אורי אריאל: תאמין לי שזה מגיע להם, ואתה יודע את זה לא פחות טוב ממני.
אורי אריאל: אני מציע לכם לשקול להעביר את זה לוועדת הכספים או לכל דבר שתבחרו.
ראובן ריבלין: אביגדור, התקפת קודם את ג'ומס, והיתה מגיעה לו מילה.
ראובן ריבלין: הוא אמר לך בדיוק את אותם הדברים שאמר לך סטס.
אביגדור יצחקי: כשאני קורא את הדברים, וקראתי אותם עכשיו פעם שניה, אני לא מסכים עם החברים.
אביגדור יצחקי: אני אדם, ואני עדיין חושב שזאת הטבה.
אביגדור יצחקי: אני חושב שהחברים מישראל ביתנו עשו טעות.
אביגדור יצחקי: אבל זכותם לעשות טעויות.
ראובן ריבלין: אני חשבתי כמוך, אבל אני לא בטוח.
אביגדור יצחקי: אני אבדוק את העניין עוד פעם.
אביגדור יצחקי: אם טעיתי, אני מתנצל מראש.
חיים אורון: אם שמת לב, הייתי זהיר מאוד בדברים שלי.
חיים אורון: אמרתי שישאירו את זה לשינויים של אלי ישי יביא לוועדה, כי לא הייתי בטוח אם זה טוב או רע.
חיים אורון: אמרתי שיש לזה הפנים לכאן או לכאן.
אביגדור יצחקי: אני רוצה לומר לך שדווקא מכיוון שיהיו שינויים ושאלי ישי מטפל בזה, הם לא איימו בשום דבר.
אביגדור יצחקי: לגבי החוק הנוכחי, זהו חוק שלא יושם מעולם.
אביגדור יצחקי: יחד עם זאת, כרגע הוא צריך לבוא לידי יישום.
אביגדור יצחקי: אני לא בטוח שצריך לפצל.
אביגדור יצחקי: אולי צריך לדחות.
אביגדור יצחקי: בכל מקרה, צריך לדבר הזה מקור תקציבי, לכן צריך להעביר את זה לוועדת הכספים על מנת שזה יאושר.
אביגדור יצחקי: אם המקור התקציבי הזה יימצא - - -
ראובן ריבלין: נעביר לוועדת הכספים לפי 121.
יורם מרציאנו: מדובר בחוק שחוקק ב-1988.
יורם מרציאנו: אני מבין שכל שנה היתלו בחוק הזה.
יורם מרציאנו: נתנו למישהו כל פעם ניסיון - - -
יעקב מרגי: הייתי נותן לרוני בר-און להיאבק על זה.
יורם מרציאנו: בפועל לא עשו עם זה כלום.
יורם מרציאנו: אני חושב שזה נכון שדווקא היום, אחרי המלחמה בצפון, שבה ראינו את הפגיעה בעורף והיום בעוטף עזה ושדרות - ואנחנו מדברים על הפריפריה הדרומית והצפונית.
יורם מרציאנו: אנחנו בהחלט צריכים להעביר את זה לדיון בוועדת הכספים, ולקראת תקציב 2007 למצוא לו מקור תקציבי כדי לתת פתרון אמיתי לתושבי הפריפריה וערי הפיתוח.
יורם מרציאנו: אני חושב ששם נעשה עוול הרבה מאוד שנים.
רוחמה אברהם-בלילא: לפי דבריך משתמע שהחוק הזה יהפוך להעברה תקציבית.
יעקב מרגי: אומנם אי אפשר לשנות את חוק ההסדרים, אבל יש כאן צביעות רבה.
יעקב מרגי: כל עוד העיר באר שבע לא מוכרזת כעיר פיתוח, לא הייתי עוזר לשום עיר נוספת להיכנס להגרלה.
אביגדור יצחקי: למה, כי אתה גר שם?
יעקב מרגי: כי זאת העיר היחידה שחוטפת מכות מכל ממשלות ישראל.
יעקב מרגי: הייתי נותן לרוני בר און, שכל חוק שאנחנו רוצים לשפר, לבוא ולסייע, וחושש לגורלן ודוחה לנו את החוקים - שיבוא להיאבק על זה.
יעקב מרגי: כאות מחאה, אני לא אעזור לו.
רוחמה אברהם-בלילא: הבקשה היא של הקואליציה ושל האופוזיציה היא להעביר את זה לוועדת הכספים.
רוחמה אברהם-בלילא: נצביע האם לפצל או להשאיר את זה מחוק ההסדרים.
רוחמה אברהם-בלילא: מי בעד להשאיר את זה במסגרת ההסדרים?
רוחמה אברהם-בלילא: הצבעה בעד - רוב נגד - מיעוט נמנעים – אין ההצעה שהצעת החוק תועבר לוועדת הכספים במסגרת חוק ההסדרים, נתקבלה.
רוחמה אברהם-בלילא: אני קובעת שהצעת החוק תועבר לוועדת הכספים במסגרת חוק ההסדרים.
ראובן ריבלין: מתי יהיה לנו זמן למצוא לזה מקור?
רוחמה אברהם-בלילא: אני עוברת לסעיף 77 - ביטול חוק הרשויות המקומיות (העברת תשלומים מהמדינה), התשנ"ה-1995.
רוחמה אברהם-בלילא: ביטול חוק הרשויות המקומיות (העברת תשלומים מהמדינה).
רוחמה אברהם-בלילא: חוק זה קובע את המועדים בהם נדרשת המדינה להעביר תשלומים ומענקים לרשויות המקומיות.
שלי יחימוביץ': החוק הזה, תחילתו ב-1 ביולי 2007.
שלי יחימוביץ': אז למה להצביע עליו בחוק ההסדרים?
שלי יחימוביץ': הרי שום דבר לא דחוף.
שלי יחימוביץ': דבר נוסף: זה מאפשר שליטה מוחלטת של משרד הפנים בהעברת תקציבים לרשויות.
שלי יחימוביץ': כשידבנו לבו - ייתן, וכשיבוא לו יתן וכשלא יבוא לו – לא ייתן.
שלי יחימוביץ': זה עוד ערעור ועוד החלשה של הרשויות המקומיות.
שלי יחימוביץ': אבל זה כבר נימוק ענייני, הוא לא רלוונטי.
שלי יחימוביץ': הנימוק הרלוונטי הוא העובדה שתחולתו ב-1.7.2007 ואפשר לדון בו בחקיקה רגילה בשקט ובמנוחה.
שלי יחימוביץ': יש לנו המון זמן, 7 חודשים.
ראובן ריבלין: אפשר להתחייב עד מרץ.
גדעון סער: אביגדור, תגיד שלא בא לך להתחייב.
יעקב מרגי: אביגדור, זאת קטנוניות.
אביגדור יצחקי: זאת לא קטנוניות.
יעקב מרגי: אין פה עלויות ולא כלום.
יעקב מרגי: אתה רוצה לדון בזה?
אביגדור יצחקי: צריכים להכין את התזרים.
יעקב מרגי: עכשיו אתה משבש לה.
יעקב מרגי: אתה נותן חופש פעולה לכל מפלגה ומפלגה.
רוחמה אברהם-בלילא: עמדת הממשלה היא להשאיר את זה במסגרת חוק ההסדרים ולהעביר את זה לדיון בוועדת הכספים.
רוחמה אברהם-בלילא: ההצבעה תהיה האם לאשר את זה במסגרת חוק ההסדרים וזה יועבר לוועדת הכספים.
גדעון סער: היתה ספירה?
רוחמה אברהם-בלילא: היתה ספירה.
רוחמה אברהם-בלילא: גדעון סער: לא היתה ספירה.
רוחמה אברהם-בלילא: אז אני אעשה עוד פעם.
גדעון סער: אני מבקש הצבעה שמית?
רוחמה אברהם-בלילא: מי בעד, שירים את ידו.
גדעון סער: רגע, רגע, אני רוצה הצבעה שמית.
יצחק אהרונוביץ': אל תיתני לו את זה.
רוחמה אברהם-בלילא: חבר הכנסת אהרונוביץ, מה הצבעת?
יצחק אהרונוביץ': נגד.
רוחמה אברהם-בלילא: הצבעה בעד – 8 נגד – 6 נמנעים - אין ההצעה שהצעת החוק תועבר לוועדת הכספים במסגרת חוק ההסדרים, נתקבלה.
רוחמה אברהם-בלילא: בעד הצביעו 8 נגד הצביעו 6, אין נמנעים.
נסים זאב: אנחנו מקבלים רק זפטות מכם.
רוחמה אברהם-בלילא: אני רוצה לעבור לסעיף האחרון, סעיף 78 - תחילה.
רוחמה אברהם-בלילא: אנחנו נרשום את זה לוועדת השרים, צריך להצביע על זה.
שלי יחימוביץ': יש לי דבר מה לומר לאביגדור יצחקי.
שלי יחימוביץ': אדוני יו"ר הקואליציה.
שלי יחימוביץ': לסיום היום המתיש הזה, אני מודה שהבסת אותנו תבוסה מוחצת.
שלי יחימוביץ': אתה רשמת לעצמך ניצחון אחרי ניצחון, לצערי הרב.
שלי יחימוביץ': אני מבקשת בקשה אחת קטנה והיא בסעיף 78.
שלי יחימוביץ': אני מבקשת שבמקום שתחילתו של חוק זה תהיה ביום י"א בטבת התשס"ז-1.1.2007, לשנות את ה-7 ל-8, דהיינו שנת 2008.
שלי יחימוביץ': זאת בקשתי, היא קטנה וצנועה.
שלי יחימוביץ': ספרה אחת בכל חוק ההסדרים.
שלי יחימוביץ': אני בטוחה שתוכל להיענות לה.
גדעון סער: לכאורה, הדיון על נוסח החוק בדרך כלל מתקיים בוועדות.
גדעון סער: אבל כיוון שהנושא כבר נפתח לדיון, ומדובר בשינוי הספרות, אני מציע לשנות ספרה אחרת: 2017 במקום 2007.
שלי יחימוביץ': בקשתי היתה רצינית ואני מבקשת תשובה רצינית.
אביגדור יצחקי: לסיום, אני מוכרח לומר שעברו עליי שלושה ימים לא קלים.
אביגדור יצחקי: נדמה לכם שאני מתמודד רק איתכם.
אביגדור יצחקי: אתם ההתמודדות היותר קלה שלי.
אביגדור יצחקי: קודם כל, בגלל השותפים לקואליציה שעושים עבודה נאמנה כדי להבין שבסוף שותפות היא לעשות דברים נכונים.
אביגדור יצחקי: אבל ההתמודדות הקשה יותר היא עם - - - שם אני מקיא דם יומיים על הרבה מאוד דברים שאני אומר וחושב, בחלק גדול מהדברים כמוכם.
אביגדור יצחקי: אבל אני רוצה לבקש דבר אחד: ניפגש בוועדות, מה שנקרא.
אביגדור יצחקי: שלי, אני רוצה לומר לך דבר אחד.
אביגדור יצחקי: חשוב מאוד שנקבע באופן סופי, לא יאוחר מחודש מאי, את הנושא של חוק ההסדרים ב-2007 ,ושלא נבוא אחרי זה ונגיד: "עוד פעם נדחה את זה, נעשה את זה, נראה ונבוא, עכשיו רק השנה, ורק שנה הבאה".
אביגדור יצחקי: כאן כולם- קואליציה ואופוזיציה – אני מקווה שנגיע להסכמה על החוק.
אביגדור יצחקי: אני רוצה לומר לך, שמעתי את הצעתו של יעקב נאמן, שר האוצר לשעבר ומשפטן דגול שמכיר את מדינת ישראל.
אביגדור יצחקי: הצעתו ממש מצאה חן בעיני, היא היתה ההצעה הקונסטרוקטיבית היחידה.
אביגדור יצחקי: חשוב מאוד שנסיים את הדבר הזה.
אביגדור יצחקי: בפעם הבאה, אני מקווה, שיהיה לנו גם את הניואנס - - -
גדעון סער: אני רוצה, בסוף הדיון הזה, קודם כל לשבח אותך על שניהלת את הישיבה הזאת בצורה מאוד מכובדת.
גדעון סער: ניהלת אותה באורך רוח.
גדעון סער: הישיבה מן הסוג הזה היא קשה לכולם אבל ליושב הראש היא הרבה יותר קשה.
גדעון סער: אני רוצה להגיד לך שאני מאוד מאוד מעריך את האופן שבו עשית את זה.
גדעון סער: אני גם רוצה להגיד מילה טובה ליו"ר הקואליציה, אשר במספר מקרים, אם כי לא מספיק לטעמי, גילה גמישות תוך כדי הדיון.
יעקב מרגי: אני מודה לו שהוא לא נהג כקודמו.
גדעון סער: אני לא יכול בכל דבר לחשוב על עצמי.
גדעון סער: זה לא דבר שקורה לי בכל משפט.
גדעון סער: לכן אני רוצה לשבח בעיקר אותך, גברתי יושבת ראש הוועדה.
גדעון סער: גם במידה מסוימת את יושב ראש הקואליציה.
אורי אריאל: אני חושב שאפשר להודות בשם כולם.
נסים זאב: אני רוצה לומר שזאת ועדה - היום בבוקר כשהגעתי ב-08:30, הרבה לא הספיקו להתפלל וכבר הגיעו לוועדה.
נסים זאב: המסירות כאן לוועדה היא למעלה מהמצופה.
נסים זאב: הערכתי היא לחבריי שיושבים פה כל כך הרבה שעות ובעיקר ליושבת ראש הוועדה שמנהלת את הישיבה בסבלנות ובאורך רוח.
שלי יחימוביץ': גברתי, יושבת ראש הוועדה.
שלי יחימוביץ': אני רוצה להגיד לך שניהלת מאבק הרואי.
שלי יחימוביץ': נכון שבסופו של דבר אמנם לא הצלחנו, אבל את הטבעת את חותמך ובעצם ירית את הירייה הראשונה, לדעתי, בקנה מידה היסטורי, לקבורתו של חוק ההסדרים.
שלי יחימוביץ': חוללת שינוי גם בעמדת הציבור כלפי החוק.
שלי יחימוביץ': זה היה חוק שאי אפשר היה לעניין בו את הציבור.
שלי יחימוביץ': אני חושבת שבפעם הראשונה הציבור הבין את עומק חומרתו של החוק הזה, ובמידה רבה בזכותך.
שלי יחימוביץ': הפגנת המון אומץ לב, המון בקיאות ואני ממש גאה שהזדמן לי להיות נציגה בוועדה.
רוחמה אברהם-בלילא: אני מודה לכל דברי השבח ואני יכולה לומר במשפט אחד, שהמזל הגדול שלי הוא שממחמאות לא משמינים.
רוחמה אברהם-בלילא: בהחלט סברתי, כיושבת ראש הוועדה, שלפעמים בחיים נפתחים חלונות הזדמנויות שלא ניתנות לנו לאורך כל חיינו או כל שנות עבודתנו.
רוחמה אברהם-בלילא: אני סברתי, כמי שבאמת למדה והעמיקה בכל מה שקשור בחוק ההסדרים, שבאמת בחוק ההסדרים הנוכחי יכולנו ללכת לקראת מהלך היסטורי, גם בתחום חיזוקה של הכנסת כרשות המחוקקת וגם בתחום של עמדות הממשלה אל מול חוק ההסדרים ואל מול ההתנהלות של הכנסת.
רוחמה אברהם-בלילא: בסך הכל הכללי, כשעברנו מסעיף לסעיף, ראינו שהיו סעיפים שלא היו להם השלכות תקציביות ישירות על התקציב.
רוחמה אברהם-בלילא: אבל מכיוון שהממשלה סברה אחרת, ואני חושבת שזאת ההזדמנות – תרשה לי בשם הוועדה ובשם כל חברי הכנסת באמת לשבח אותך, חבר הכנסת יצחקי.
רוחמה אברהם-בלילא: אני מוכרחה לומר שכחברת קואליציה לא היה לי קל, לעמוד ולהצביע עם העקרונות שלי, שאמרתי אותם במשך 3 חודשים, נגד עמדות הקואליציה.
רוחמה אברהם-בלילא: לא היה לי קל לעשות את זה כי אינני רגילה למרוד.
רוחמה אברהם-בלילא: עשיתי זאת משום שסברתי, ואני עדיין סבורה, שכנסת ישראל יכלה להטביע חותם בכל מה שקשור לרעה החולה שנקראת חוק ההסדרים.
רוחמה אברהם-בלילא: אבל יש לעשות זאת בדרך דמוקרטית.
רוחמה אברהם-בלילא: אמנם אני לא אוהבת את ההצבעה, כפי שהתקבלה, אבל אני מקבלת אותה.
רוחמה אברהם-בלילא: אני חושבת שהיתה פה עמידה איתנה של יושב ראש הקואליציה ושל חלק גדול מהחברים, להעביר את זה לוועדות.
רוחמה אברהם-בלילא: ישנה סברה שמרבית החוק הזה, ואני עדיין מקווה שכך יהיה, לא ייצא לפועל בוועדות.
רוחמה אברהם-בלילא: אני מקווה שהוא יפוצל בוועדות, למעט סעיפים שמאוד חשובים לאוצר, וגם להם יש קווים אדומים.
רוחמה אברהם-בלילא: למרות שלא היה לי קל, אני שמחה שהצלחתי לעמוד במשימה הלא קלה של ניהול הישיבה.
ראובן ריבלין: יכולת, גברתי, להזהיר את הממשלה שהפעם נהגת כך עם כל הוועדה, מתוך הבנה שהממשלה מבינה את התהליכים שעברו כאן.
ראובן ריבלין: נדמה לי שהממשלה יכולה לפרש שאם בימים שבהם היתה התנגדות כל כך חריפה היא ניצחה, אז בימים הבאים הם יעשו עוד ככל העולה על רוחם.
ראובן ריבלין: אני חושב שבעניין זה צריך להדגיש הדגשה יתרה.
רוחמה אברהם-בלילא: יחד עם זה, מלבד ההישגים, שהם לא מבוטלים, זאת פעם ראשונה שבוועדת הכנסת נערך דיון מאוד נוקב על פיצול.
רוחמה אברהם-בלילא: אני חושבת שגם אם בעיניי לא השגנו את כל ההישגים, בראייה כוללת, זאת בהחלט פעם ראשונה שבה הצלחנו להסיר פלטפורמות ובדרך הצלחנו להסיר עוד כמה גזירות.
רוחמה אברהם-בלילא: הצלחנו לעשות זאת בעזרת התחשבותו של יו"ר הקואליציה ובעזרתם של חברי הקואליציה, שבאמת היו ערים לעובדה שלא צריך להכניס את זה בחוק ההסדרים.
רוחמה אברהם-בלילא: אני חושבת שההישג הגדול של ועדת הכנסת ושל כל אחד מחברי הכנסת, יהיה אם כולנו ניקח חלק בתהליך של הוועדה שאני מתכוונת להקים אותה מייד בתום חקיקת חוק ההסדרים, באשר לכל מסגרת חוק ההסדרים וזאת בהתאם להלך הרוח שהיה ביום העיון שעשינו פה במסגרת ועדת הכנסת.
רוחמה אברהם-בלילא: ועדת הכנסת, לראשונה, אמרה את דברה בצורה רצינית מאוד תוך עמדה ברורה של כל המערכת המשפטית, תוך לקיחה בחשבון של כל עמדות הבג"צ.
רוחמה אברהם-בלילא: חבר'ה, הוא הזהיר אותנו בצורה ברורה מאוד שאל לה לכנסת להמשיך בהליכי חקיקה כפי שהיו בעבר.
רוחמה אברהם-בלילא: אני מקווה מאוד שבשבועיים הקרובים, לאחר שחוק ההסדרים – אולי הוא לא יצא אנורקטי מוועדת הכנסת, אבל אני מקווה שהוא ייצא אנורקטי מהוועדות השונות.
רוחמה אברהם-בלילא: אני בטוחה שלחברי מהקואליציה לא היה קל תחת המרות הקואליציונית, אבל אני מכבדת את עצם עמידתכם האיתנה ועצם קבלת המרות הקואליציונית.
רוחמה אברהם-בלילא: אני רוצה להודות, בשם כל החברים, ליועצת המשפטית של הכנסת, שעשתה עבודה מדהימה ובזמן ושהאירה את עיניהם של חברי הכנסת.
רוחמה אברהם-בלילא: לארבל, שמלווה אותי ואת הוועדה בנאמנות ובמקצועיות רבה.
רוחמה אברהם-בלילא: לסיגל, לשגית היועצת המשפטית של ועדת הכספים.
רוחמה אברהם-בלילא: לסמדר ולכל אחד מעובדי הכנסת.
רוחמה אברהם-בלילא: במיוחד לצוות שלי.
רוחמה אברהם-בלילא: לשרון שהשתדל לא להפריע ויצא החוצה כשביקשתי.
רוחמה אברהם-בלילא: לאשר, העוזר שלי.
רוחמה אברהם-בלילא: לנועה שעמדה בגבורה עם כל הקשיים שהרעפתם עליה.
רוחמה אברהם-בלילא: לאתי מנהלת הוועדה ולעובדי סיעת קדימה שעמדו בגבורה ובחנו כל הצבעה לגופו של עניין, וגם צדקו.
רוחמה אברהם-בלילא: מכיוון שהיו גם חילוקי דעות באשר להצבעה שהיתה על סעיף 2(10) 3(ה) – חייל משוחרר העובד בעבודה מועדפת - - -
גדעון סער: עוד לא הצבענו על התחולה.
רוחמה אברהם-בלילא: אני מקריאה מהפרוטוקול: גדעון סער: "מבקש הצבעה שמית פעמיים, כל על הפיצול וגם על הוועדה".
רוחמה אברהם-בלילא: רוחמה אברהם: "ההצבעה על ההצעה להשאיר את הסעיף בחוק ההסדרים".
רוחמה אברהם-בלילא: "בעד הצביעו 13, נגד הצביעו 11".
רוחמה אברהם-בלילא: יש פה טעות בפרוטוקול.
רוחמה אברהם-בלילא: אני פשוט הקראתי מטעות שקיבלתי- 1 נמנע.
רוחמה אברהם-בלילא: קבעתי שהצעת החוק לא פוצלה.
רוחמה אברהם-בלילא: הודות לערנותם של כל העוזרים המקצועיים, הוצאנו את הפרוטוקול והיתה טעות.
רוחמה אברהם-בלילא: אנחנו מדגישים שהצעת החוק פוצלה ממסגרת חוק ההסדרים.
אביגדור יצחקי: גברתי היושבת ראש, לאור בקשתה של חברת הכנסת שלי יחימוביץ, אני אבקש, למרות מה שנאמר, ולאור בקשות של החברים, אני אנסה לתאם את זה עם שר האוצר ולנסות להוריד את זה עוד בשלב של שבוע הבא.
אביגדור יצחקי: אני אעשה את כל המאמצים בעניין הזה.
רוחמה אברהם-בלילא: יש לך רוח גבית מהוועדה.
גדעון סער: צריך להחליט על איזה ועדה.
רוחמה אברהם-בלילא: ההמלצה היא להעביר את זה לדיון בוועדת הכספים.
רוחמה אברהם-בלילא: אנחנו כולנו תקווה, ומחזקים את ידך, אדוני יושב ראש הקואליציה.
רוחמה אברהם-בלילא: לאחר מכן אנחנו נצטרך לעלות למליאה גם להודעה וגם להצבעה על התקציב.
רוחמה אברהם-בלילא: מעבר לזה, אני רוצה גם להודות למנכ"ל הכנסת על ארוחת הערב הדי רווית קלוריות שהוענקה לנו כאן במהלך הישיבה.
רוחמה אברהם-בלילא: הצבעה ראשונה על הסעיף שבו היתה טעות במידה וחברינו יו"ר הקואליציה אכן יצליח לפצל את זה ולהעביר את זה לדיון, אז נצטרך להעביר את זה לדיון לוועדת הכספים, לפי הבקשה שלו.
רוחמה אברהם-בלילא: לפחות שפה יהיה פה אחד.
רוחמה אברהם-בלילא: הצבעה בעד – רוב נגד – אין נמנעים – אין ההצעה שהצעת החוק תועבר לוועדת הכספים במסגרת חוק ההסדרים, נתקבלה.
רוחמה אברהם-בלילא: בקשתי התקבלה פה אחד.
רוחמה אברהם-בלילא: אנחנו מחזקים את ידיך שתצליח להסיר את הגזירה הזאת.
רוחמה אברהם-בלילא: מעבר לזה אני רוצה לעבוד לסעיף 124, הוראת תחילה, כאשר זה ידון בוועדת הכספים.
רוחמה אברהם-בלילא: הצבעה בעד – רוב נגד – אין נמנעים – אין ההצעה שסעיף 124 יידון בוועדת הכספים, נתקבלה.
רוחמה אברהם-בלילא: ניפגש כולם במליאה, אני מודה לכולכם.
רוחמה אברהם-בלילא: אני מודה לכולכם, הישיבה נעולה.
אביגדור יצחקי: בוקר טוב, אני מתכבד לפתוח את ישיבת ועדת הכנסת.
אביגדור יצחקי: על סדר היום קביעת מסגרת דיון להצעות אי האמון.
אביגדור יצחקי: האם הצעות אי האמון נשארו או ירדו?
אריה האן: בינתיים לא הורידו.
אחמד טיבי: למה צריך להוריד את זה?
אריה האן: ראש הממשלה נוסע לחוץ לארץ.
אביגדור יצחקי: האם מישהו מטפל בזה?
אריה האן: היינו עכשיו אצל דליה.
אריה האן: גדעון, מה קורה עם הצעות אי האמון?
גדעון סער: רק עתה נודע לי מועד נסיעתו המדויק של ראש הממשלה שמטוסו ימריא בשעה שלוש.
גדעון סער: לפיכך, אני צריך להתייעץ עם יושב ראש מפלגתי בנושא דחיית אי האמון.
גדעון סער: בהחלט יכול להיות מצב שאנחנו נדחה את זה בשבוע.
אביגדור יצחקי: במידה ותהיה הבעת אי אמון, אנחנו מסכמים שזה 10 דקות למציע בדרך כלל, ו-3 דקות לכל סיעה.
אביגדור יצחקי: ה צ ב ע ה קביעת מסגרת הדיון להצעות להביע אי אמון אושרה פה אחד.
אביגדור יצחקי: תודה, ההצעה התקבלה פה אחד.
אביגדור יצחקי: ב.
אביגדור יצחקי: שעות ישיבת הכנסת בשבוע חנוכה
אביגדור יצחקי: הנושא השני על סדר היום הוא הודעת מועדי ישיבת הכנסת בשבוע חנוכה.
אביגדור יצחקי: ביום שני ישיבת הכנסת תהיה בין 11:00 ל-15:00, וביום שלישי היא תהיה בין 12:00 ל-16:00, כשביום שלישי אנחנו נעסוק בחקיקה פרטית.
יצחק גלנטי: ביום רביעי אין כלום.
אריה האן: ביום רביעי לא.
אריה האן: ג.
אריה האן: קביעת ועדה לדיון בהצעה לסדר היום בנושא: "מכירת ספרות אנטישמית בחנות הפרלמנט באוקראינה", הצעת חברת הכנסת קולט אביטל
אביגדור יצחקי: נושא נוסף שיש לנו זה קביעת ועדה לדיון בהצעה לסדר היום בנושא "מכירת ספרות אנטישמית בחנות הפרלמנט באוקראינה", הצעת חברת הכנסת קולט אביטל.
אביגדור יצחקי: ההצעות הן או להעביר את זה לוועדת העלייה, הקליטה והתפוצות או לוועדת החוץ והביטחון.
אביגדור יצחקי: יושב ראש ועדת העלייה, הקליטה והתפוצות מבקש שההצעה תעבור לוועדת העלייה מהנימוק שבסמכותה לטפל בעניין יהודי התפוצות ותופעת האנטישמיות.
אביגדור יצחקי: יושב ראש ועדת החוץ והביטחון ויתר על הדיון בהצעה זו.
אביגדור יצחקי: מה מבקשת המציעה?
קולט אביטל: ועדת העלייה והקליטה.
אביגדור יצחקי: מי נגד?
אביגדור יצחקי: ה צ ב ע ה בעד - רוב נגד- אין נמנעים- אין ההצעה להעביר את הדיון בהצעה לסדר היום בנושא: "מכירת ספרות אנטישמית בחנות הפרלמנט באוקראינה", הצעת חברת הכנסת קולט אביטל, לוועדת העלייה והקליטה, אושרה.
אביגדור יצחקי: ד.